wickkiey/tamil-wikipedia-markdown huggingface dataset:
# புசுகர் லால் டாங்கி



**புசுகர் லால் டாங்கி** *(Pushkar Lal Dangi)* (பிறப்பு 1966) இராசத்தானைச் சேர்ந்த ஒரு இந்திய அரசியல்வாதி ஆவார். இந்திய தேசிய காங்கிரசு கட்சியின் வேட்பாளரான இவர், 2023 இல் நடைபெற்ற இராசத்தான் சட்டமன்றத் தேர்தலில் மாவ்லீ சட்டமன்றத் தொகுதியில் போட்டியிட்டு வென்றார். இத்தொகுதியானது உதய்பூர் மாவட்டத்தில் அமைந்துள்ளது.  

## ஆரம்பகால வாழ்க்கை மற்றும் கல்வி
புசுகர் லால் இராசத்தானின் உதய்பூர் மாவட்டத்தில் உள்ள மாவ்லீயைச் சேர்ந்தவர். இவர் மங்கிலால் டாங்கியின் மகன் ஆவார். இவர் 10 ஆம் வகுப்பு படித்து 1984 ஆம் ஆண்டு இராசத்தான் இடைநிலைக் கல்வி வாரியத்தால் நடத்தப்பட்ட தேர்வில் தேர்ச்சி பெற்றார்.  

## அரசியல்
2023 இல் நடைபெற்ற இராசத்தான் சட்டமன்றத் தேர்தலில் மாவ்லீ சட்டமன்றத் தொகுதியில் இந்திய தேசிய காங்கிரசு கட்சியின் வேட்பாளராக போட்டியிட்ட புசுகர் லால் 77,696 வாக்குகளைப் பெற்று, தனது நெருங்கிய போட்டியாளரான பாரதிய ஜனதா கட்சியின் வேட்பாளர் கிருசுணகோபால் பாலிவாலை விட 1,567 வாக்குகள் அதிகம் பெற்று வெற்றிபெற்றார். 2018 இராசத்தான் சட்டமன்றத் தேர்தலில், இவர் பாரதிய ஜனதா கட்சியின் தர்மநாராயண் சோசியிடமும், 2013 இராசத்தான் சட்டமன்றத் தேர்தலில் டாலி சந்த் டாங்கியிடமும் தோல்வியடைந்தார்.  

## தேர்தல் முடிவுகள்
### 2023
# பியூஷ் பாண்டே


**பியூஷ் பாண்டே** (*Piyush Pandey*, 5 செப்டம்பர் 1955 - 23 அக்டோபர் 2025) என்பவர் ஒரு இந்திய விளம்பரத்துறை நிபுணரும், உலகளாவில் புகழ்பெற்ற படைப்பாக்க தலைமை அதிகாரியும் (2019) , அமெரிக்க விளம்பர நிறுவனமான ஓகில்வியின் இந்திய நிர்வாகத் தலைவர் ஆவார். இவர் 2024 இல் எல்.ஐ.ஏ லெஜண்ட் விருதையும் 2016 இல் பத்மஸ்ரீ விருதையும் பெற்றார். விளம்பரம் மற்றும் கருத்துக்களில் மேற்கத்திய செல்வாக்கின் கீழ் இருந்த இந்திய விளம்பரத்துறையில் தனித்துவமான உள்நாட்டு செல்வாக்கை வடிவமைத்த பெருமையும் பாண்டேவுக்கு உண்டு.  

## துவக்ககால வாழ்க்கையும், கல்வியும்
பாண்டே 1955 ஆம் ஆண்டு இராசத்தானின் தலைநகரான ஜெய்ப்பூரில் - ஏழு பெண் பிள்ளைகள், இரண்டு ஆண் பிள்ளைகள் என ஒன்பது குழந்தைகள் கொண்ட குடும்பத்தில் பிறந்தார். திரைப்பட இயக்குநர் பிரசூன் பாண்டே, பாடகர்-நடிகர் இலா அருண் ஆகியோர் இவரின் உடன்பிறந்தவர்கள் ஆவர். இவரது தந்தை இராசத்தான் அரசு கூட்டுறவு வங்கியில் பணிபுரிந்தார். இவர் இராசத்தான் மாநிலத்திற்காக ரஞ்சிக் கோப்பைக்காக விளையாடியுள்ளார். மேலும் இவர் தேநீர் சுவைப்பவராகவும் பணியாற்றியுள்ளார். பாண்டே ஜெய்ப்பூரில் உள்ள செயிண்ட் சேவியர் பள்ளியில் பயின்றார். பின்னர் தில்லியில் உள்ள செயிண்ட் ஸ்டீபன் கல்லூரியில் வரலாற்றில் முதுகலைப் பட்டம் பெற்றார். இவர் நிதா பாண்டேவை மணந்தார்.  

## தொழில்
1982 ஆம் ஆண்டு அமெரிக்க விளம்பர நிறுவனமான ஓகில்வியில் வாடிக்கையாளர் சேவை நிர்வாகியாக பாண்டே விளம்பரத் துறையில் இணைந்தார். சன்லைட் டிடர்ஜென்ட்டுக்கான அச்சு விளம்பரம் தான் இவர் எழுதிய முதல் விளம்பரம். மூன்று ஆண்டுகளுக்குப் பிறகு இவர் படைப்பு இயக்குநராகவும், பின்னர் தேசிய படைப்பு இயக்குநராகவும் பதவி உயர்வு பெற்றார். 1994 ஆம் ஆண்டு பாண்டே இயக்குநர்கள் குழுமத்திற்கு பரிந்துரைக்கப்பட்டார்.  

இவர் ஓகில்வி (ம) மாதரில் 40 ஆண்டுகள் பணியாற்றிய காலத்தில், இந்தியாவின் மிகப்பெரிய விளம்பர நிறுவனமாக மாறியது. மேலும் ஓகில்வி நிறுவனத்தின் இந்தியப் பிரிவானது, ஓகில்வியின் உலகளாவிய வலைப்பின்னல்களில் மிகவும் ஆக்கப்பூர்வமான அலுவலகங்களில் ஒன்றாகக் கருதப்படுகிறது. இது 2024 சனவரி 1 முதல் அமலுக்கு வந்தது.  

## விளம்பரப் படங்களும் பங்களிப்புகளும்
பாண்டே வடிவமைத்த இந்தியாவில் குறிப்பிடத்தக்க விளம்பரப் படங்கள் பின்வருமாறு:  

- ஆப்கி பார் மோடி சர்க்கார் - பா.ஜ.க.வின் 2014 தேர்தல் பரப்புரையின் ஒரு பகுதியான, "அச்சே தின் ஆனே வாலே ஹைன்"
- ஃபெவிகால் விளம்பரப் படங்கள் - ஃபெவிகால் பேருந்து, ஃபெவிகால் மீன், ஃபெவிகால் சோபா
- "டோடோ நஹின், ஜோடோ" போன்ற கேட்பரி டைரி மில்க் விளம்பரப் படங்கள்
- வோடபோன் விளம்பரப் படங்கள் - பக், ஜூஜூஸ்
- "ஹர் கர் குச் கெஹ்தா ஹை" போன்ற ஏசியன் பெயின்ட்ஸ் விளம்பரப் படங்கள்
- இந்திய சுற்றுலாவுக்கான விளம்பரப் படங்கள்
- பெல் பஜோ விளம்பரப் படம்
- புற்றுநோய் நோயாளிகள் சங்கத்திற்கான புகைபிடித்தல் எதிர்ப்பு விளம்பரப் படங்கள்
- ரத வனஸ்பதி
- ஃபார்ச்சூன் ஆயில்
- கூகிள் - ரீயூனியன்
- *தி இந்து*
- குஜராத் சுற்றுலா பரப்புரைகள்

1988 ஆம் ஆண்டு தேசிய ஒற்றுமைப் பரப்புரைக்காக இந்திய தேசபக்தி பாடலான " மிலே சுர் மேரா தும்ஹாரா "வை எழுதினார். மேலும் *போபால் எக்ஸ்பிரஸ்* படத்திற்கான திரைக்கதையையும் இணைந்து எழுதினார்.  

## புத்தகங்கள்
பாண்டே பின்வரும் புத்தகங்களை எழுதியுள்ளா:  

- பாண்டேமோனியம் (2015)
- ஓபன் ஓபன் ஹவுஸ் வித் பியூஷ் பாண்டே (2022)

## நடிப்பு
ஜான் ஆபிரகாம் மற்றும் நர்கிஸ் ஃபக்ரி நடித்த *மெட்ராஸ் கஃபே* திரைப்படத்தில் அமைச்சரவை செயலாளராக பாண்டே தோன்றினார். மேலும் மேஜிக் பென்சில் ப்ராஜெக்ட் வீடியோக்களில் ( ஐசிஐசிஐ வங்கியின் சந்தைப்படுத்தல் விளம்பரப் படம்) தோன்றினார்.
# வல்லபநகர் சட்டமன்றத் தொகுதி



**வல்லபநகர் சட்டமன்றத் தொகுதி** *(Vallabhnagar Assembly constituency)* என்பது இந்தியாவின் இராசத்தான் மாநில சட்டமன்றத்தில் உள்ள 200 சட்டமன்றத் தொகுதிகளில் ஒன்றாகும். இத்தொகுதியானது உதய்பூர் மாவட்டத்தில் அமைந்துள்ளது. வல்லபநகர், சித்தோர்கார் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.  

## தேர்தல் முடிவுகள்
### 2023
# உதய்லால் டாங்கி

**உதய்லால் டாங்கி** *(Udailal Dangi)* இராசத்தானைச் சேர்ந்த ஒரு இந்திய அரசியல்வாதி ஆவார்.பாரதிய ஜனதா கட்சியின் வேட்பாளரான இவர், 2023 இல் நடைபெற்ற இராசத்தான் சட்டமன்றத் தேர்தலில் வல்லபநகர் சட்டமன்றத் தொகுதியில் போட்டியிட்டு வென்றார். இத்தொகுதியானது உதய்பூர் மாவட்டத்தில் அமைந்துள்ளது.  

## அரசியல்
2023 இல் நடைபெற்ற இராசத்தான் சட்டமன்றத் தேர்தலில் வல்லபநகர் சட்டமன்றத் தொகுதியில் பாரதிய ஜனதா கட்சியின் வேட்பாளராக போட்டியிட்ட உதய்லால் 83227 வாக்குகளைப் பெற்று, தனது நெருங்கிய போட்டியாளரான இந்திய தேசிய காங்கிரசு கட்சி வேட்பாளர் ப்ரீத்தி கசேந்திர சிங் சக்தாவத்தை விட 20060 வாக்குகள் அதிகம் பெற்று வெற்றிபெற்றார்.  

## தேர்தல் முடிவுகள்
### 2023
# சாலூம்பர் சட்டமன்றத் தொகுதி


**சாலூம்பர் சட்டமன்றத் தொகுதி** *(Salumber Assembly constituency)* என்பது இந்தியாவின் இராசத்தான் மாநில சட்டமன்றத்தில் உள்ள 200 சட்டமன்றத் தொகுதிகளில் ஒன்றாகும். இத்தொகுதியானது உதய்பூர் மாவட்டத்தில் அமைந்துள்ளது. இது உதய்பூர் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.  

## சட்டமன்ற உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 1972 | இரோசன் லால் | இந்திய தேசிய காங்கிரசு</br> |  |
| 1977 | மாவ்ஜி | ஜனதா கட்சி |  |
| 1980 | தான் சிங் | இந்திய தேசிய காங்கிரசு (இ) |  |
| 1985 | இந்திய தேசிய காங்கிரசு</br> |  |  |
| 1990 | பூல் சந்த் மீனா | rowspan=2 | பாரதிய ஜனதா கட்சி</br> |
| 1993 |  |  |  |
| 1998 | இரூப் லால் | இந்திய தேசிய காங்கிரசு</br> |  |
| 2003 | அர்சுன் லால் | பாரதிய ஜனதா கட்சி</br> |  |
| 2008 | இரகுவீர் சிங் | இந்திய தேசிய காங்கிரசு</br> |  |
| 2013 | அம்ரித் லால் | rowspan=3 | பாரதிய ஜனதா கட்சி</br> |
| 2018 | அம்ரித் லால் மீனா |  |  |
| 2023 | அம்ரித்லால் மீனா |  |  |

## தேர்தல் முடிவுகள்
### 2023
# புலாவ் இண்டா விரைவுச்சாலை


**புலாவ் இண்டா விரைவுச்சாலை** அல்லது **மலேசிய கூட்டரசு சாலை 118** (ஆங்கிலம்; *Pulau Indah Expressway* அல்லது *Federal Route 181*; மலாய்: *Lebuhraya Pulau Indah (Laluan 181)*) என்பது மலேசியா, சிலாங்கூர் மாநிலத்தில் உள்ள ஒரு கிராமப்புற நெடுஞ்சாலை ஆகும். இந்தச் சாலை சா ஆலாம் விரைவுச்சாலையில் இருந்து பண்டமாரான் நகர்ப்புறத்தை இண்டா தீவில் உள்ள மலேசிய மேற்கு துறைமுகத்துடன் *(West Port)* இணைக்கிறது.  

இந்த 17.7 கிமீ (11.0 மைல்) விரைவுச்சாலை, நான்கு ஆண்டுகள் கட்டுமானத்திற்குப் பிறகு, 1995-ஆம் ஆண்டு போக்குவரத்திற்கு திறக்கப்பட்டது. ஆறு வழிகளைக் கொண்ட அகலமான சா ஆலாம் விரைவுச்சாலையைப் போல் அல்லாமல், புலாவ் இண்டா விரைவுச் சாலை நான்கு வழிச் சாலையாகும். செலாட் லூமுட் பாலம் *(Selat Lumut Bridge)*, கிள்ளான் பள்ளத்தாக்கின் மிக நீளமான நீரிணைப் பாலமாகும்.  

## பொது

&nbsp;மலேசிய கூட்டரசு சாலை 181-இன் சுழிய கிலோமீட்டர் இண்டா தீவில் உள்ள மலேசிய மேற்கு துறைமுகத்தில் தொடங்குகிறது. இந்த விரைவுச்சாலையில் ஒவ்வொரு நாளும் ஏராளமான சரக்குந்துகள் பயணிக்கின்றன. இதனால் பல விபத்துக்களும் ஏற்படுகின்றன.  

பெரும்பாலான பிரிவுகளில், &nbsp;மலேசிய கூட்டரசு சாலை; **JKR R5** சாலை தரத்தின் கீழ் கட்டப்பட்டுள்ளது. இது மணிக்கு 90 கிமீ வேக வரம்பை அனுமதிக்கிறது.
# தாரியாவாட் சட்டமன்றத் தொகுதி


**தாரியாவாட் சட்டமன்றத் தொகுதி** *(Dhariawad Assembly constituency)* என்பது இந்தியாவின் இராசத்தான் மாநில சட்டமன்றத்தில் உள்ள 200 சட்டமன்றத் தொகுதிகளில் ஒன்றாகும். இத்தொகுதியானது பிரதாப்கர் மாவட்டத்தில் அமைந்துள்ளது. தாரியாவாட், உதய்பூர் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.  

## சட்டமன்ற உறுப்பினர்கள்
| ஆண்டு | உறுப்பினர் | கட்சி |
| --- | --- | --- |
| 2008 | நாகராஜ் | இந்திய தேசிய காங்கிரசு</br> |
| 2013 | கோதம் லால் | பாரதிய ஜனதா கட்சி</br> |
| 2023 | தாவர் சந்த் | பாரத் ஆதிவாசி கட்சி |

## தேர்தல் முடிவுகள்
### 2023
# தாவர் சந்த்



**தாவர் சந்த்** *(Thavar Chand)* இராசத்தானைச் சேர்ந்த ஒரு இந்திய அரசியல்வாதி ஆவார். பாரத் ஆதிவாசி கட்சியின் வேட்பாளரான இவர், 2023 இல் நடைபெற்ற இராசத்தான் சட்டமன்றத் தேர்தலில் தாரியாவாட் சட்டமன்றத் தொகுதியில் போட்டியிட்டு வென்றார். இத்தொகுதியானது பிரதாப்கர் மாவட்டத்தில் அமைந்துள்ளது.  

## அரசியல்
2023 இல் நடைபெற்ற இராசத்தான் சட்டமன்றத் தேர்தலில் தாரியாவாட் சட்டமன்றத் தொகுதியில் பாரத் ஆதிவாசி கட்சியின் வேட்பாளராக போட்டியிட்ட தாவர் சந்த் 83655 வாக்குகளைப் பெற்று, தனது நெருங்கிய போட்டியாளரான பாரதிய ஜனதா கட்சி வேட்பாளர் கண்ணையா லாலை விட 6691 வாக்குகள் அதிகம் பெற்று வெற்றிபெற்றார்.  

## தேர்தல் முடிவுகள்
### 2023
# ஆதிச்சநல்லூர் கேரளம்



**ஆதிச்சநல்லூர்** (*Adichanalloor Kerala*) என்பது இந்தியாவின் தென் மாநிலமான கேரளத்தின் கொல்லம் மாவட்டத்தில் உள்ள ஒரு கிராமம் மற்றும் கிராம பஞ்சாயத்து ஆகும்.  

## மக்கள் தொகை
2001 ஆம் ஆண்டு இந்திய மக்கள் தொகை கணக்கெடுப்பின்படி ஆதிச்சநல்லூரின் மொத்த மக்கள் தொகை 27,767 ஆகும். அதில் ஆண்கள் 12,980 ஆகவும் பெண்கள் 14,787 ஆக இருந்தனர்.
# சர்வபள்ளி



**சர்வபள்ளி** (*Sarvepalli*) இந்தியாவின் ஆந்திரப் பிரதேச மாநிலத்தின் நெல்லூர் மாவட்டத்தில் உள்ள கிராமம் ஆகும். முன்னாள் இந்திய குடியரசுத் தலைவர் சர்வபள்ளி ராதாகிருஷ்ணனின் மூதாதையர் கிராமமாக அறியப்படுகிறது.  

## சட்டப்பேரவை தொகுதி
சர்வபள்ளி சட்டமன்றத் தொகுதி என்பது ஆந்திரப் பிரதேச சட்டமன்றத்திற்கான தொகுதியாகும்.  

## **தேர்ந்தெடுக்கப்பட்ட உறுப்பினர்களின் பட்டியல்**

- 1955-வங்கல்லு கோடந்தராமி ரெட்டி
- 1962-வி. வெங்குரெட்டி
- 1967-ஸ்வர்ண வேமியா
- 1972-மங்களகிரி நானதாஸ்
- 1983-பெசலாரெட்டி சென்னா ரெட்டி
- 1978-சித்தூர் வெங்கட சேசா ரெட்டி
- 1985-எடூரு ராமகிருஷ்ண ரெட்டி
- 1989-சித்தூர் வெங்கட சேசா ரெட்டி
- 1994-சோமிரெட்டி சந்திர மோகன ரெட்டி-தெலுங்கு தேசம்
- 1999-சோமிரெட்டி சந்திர மோகன ரெட்டி-தெலுங்கு தேசம்
- 2004-அடாலா பிரபாகர் ரெட்டி-காங்கிரசு
- 2009-அடாலா பிரபாகர் ரெட்டி-காங்கிரசு
- 2014-கக்கானி கோவர்தன் ரெட்டி-ஒய். எஸ். ஆர். சி. பி
# கிள்ளான் பள்ளத்தாக்கு தெற்கு விரைவுச்சாலை


**கிள்ளான் பள்ளத்தாக்கு தெற்கு விரைவுச்சாலை** &nbsp; (ஆங்கிலம்; *South Klang Valley Expressway* (**SKVE**); மலாய்: *Lebuhraya Lembah Klang Selatan*) என்பது மலேசியா, சிலாங்கூர் மாநிலத்தில் அதிக மக்கள் தொகை கொண்ட கிள்ளான் பள்ளத்தாக்கின் தெற்குப் பகுதியில் உள்ள ஒரு விரைவுச் சாலையாகும்.  

இந்த இரட்டை வழிச் சாலை 51.7 கிமீ (32.1 மைல்) நீளம் கொண்டது. மலேசிய நாட்டின் நிர்வாகத் தலைநகரான புத்ராஜெயா உட்பட தெற்கு கிள்ளான் பள்ளத்தாக்கின் முக்கியமான நகரங்களுடன் இணைப்புகளை வழங்குகிறது.  

&nbsp;கோலாலம்பூர்-கிள்ளான் நெடுஞ்சாலை, &nbsp;கிள்ளான் பள்ளத்தாக்கு புதிய விரைவுச்சாலை (**NKVE**), &nbsp;கோலாலம்பூர்–கோலா சிலாங்கூர் விரைவுச்சாலை (**LATAR**) &nbsp;சா ஆலாம் விரைவுச்சாலை (**KESAS**) ஆகியவை கிள்ளான் பள்ளத்தாக்கில் உள்ள மற்ற விரைவுச்சாலைகள் ஆகும்.  

## வழிப் பின்னணி
&nbsp;காஜாங் பரவல் இணைப்பு விரைவுச்சாலையில் *(Kajang Dispersal Link Expressway)* உள்ள யூனிடென் *(Uniten Interchange)* மாற்றுச்சாலைக்குப் பின்னர், இந்த விரைவுச் சாலையின் சுழிய கிலோமீட்டர் அமைந்துள்ளது.  

## வரலாறு
பாங்கி நகரில் உள்ள தெனாகா நேசனல் பல்கலைக்கழகத்திற்கு அருகில் உள்ள யூனிடென் *(Uniten Interchange)* மாற்றுச்சாலையின் முதல் 7.95 கிமீ (பிரிவு 1A) சாலை, பல ஆண்டுகளாக சுங்கத் தீர்வை இல்லாத பகுதியாகச் செயல்படுகிறது. இந்தச் சாலை மலேசிய பொதுப்பணித் துறையால் (**JKR**) கட்டப்பட்டது.  

கிள்ளான் பள்ளத்தாக்கு தெற்கு விரைவுச்சாலையின் சாலை **1B**, **2** மற்றும் **3** சாலைப் பிரிவுகள் **எஸ்கேவிஇ** நிறுவனத்தால் (*SKVE Holdings Sdn Bhd*) கட்டப்பட்டன. சைபர்ஜெயா முதல் பந்தர் சௌஜானா புத்ரா வரையிலான விரைவுச் சாலையின் பிரிவு **1B** சாலைப் பகுதியின் கட்டுமானம் சூன் 2010-இல் நிறைவடைந்தது.  

### இண்டா தீவு

சௌஜானா புத்ராவில் இருந்து தெலுக் பாங்லிமா காராங் நோக்கி செல்லும் 12.96 கிமீ நீளம் கொண்ட விரைவுச் சாலையின் 2-ஆம் சாலைப் பிரிவு 2011-இல் நிறைவடைந்தது. **எஸ்கேவிஇ** நிறுவனத்தின் கடைசி பகுதியான 3-ஆம் சாலைப் பிரிவு 18.81 கிமீ நீளம் கொண்டது.  

இந்த 3-ஆம் சாலைப் பிரிவு, கேரி தீவில் இணைந்து, பின்னர் இண்டா தீவு சாலைப் பரிமாற்றத்தில் முடிவடைகிறது. இந்த விரைவுச் சாலை புத்ராஜெயா மற்றும் கிள்ளான் துறைமுகத்தில் உள்ள மலேசிய மேற்கு துறைமுகத்திற்கு நேரடி இணைப்பாகச் செயல்படுகிறது.
# துங்கர்பூர் சட்டமன்றத் தொகுதி



**துங்கர்பூர் சட்டமன்றத் தொகுதி** *(Dungarpur Assembly constituency)* என்பது இந்தியாவின் இராசத்தான் மாநில சட்டமன்றத்தில் உள்ள 200 சட்டமன்றத் தொகுதிகளில் ஒன்றாகும். இத்தொகுதியானது துங்கர்பூர் மாவட்டத்தில் அமைந்துள்ளது. இது பன்சுவாரா மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும். இது பழங்குடியினரைச் சேர்ந்த வேட்பாளர்களுக்காக ஒதுக்கப்பட்டுள்ளது.  

## சட்டமன்ற உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 1972 | இலக்சுமன் சிங் | சுதந்திராக் கட்சி |  |
| 1977 | அம்ரத் லால் | ஜனதா கட்சி |  |
| 1980 | நாதுராம் | இந்திய தேசிய காங்கிரசு (இ) |  |
| 1985 | rowspan=6 | இந்திய தேசிய காங்கிரசு</br> |  |
| 1990 | நாது ராம் அகாரி |  |  |
| 1993 |  |  |  |
| 1998 |  |  |  |
| 2003 |  |  |  |
| 2008 | இலால் சங்கர் கட்டியா |  |  |
| 2013 | தேவேந்திர கட்டாரா | பாரதிய ஜனதா கட்சி</br> |  |
| 2018 | கணேசு கோக்ரா | rowspan=2 | இந்திய தேசிய காங்கிரசு</br> |
| 2023 |  |  |  |

## தேர்தல் முடிவுகள்
### 2023
# கல்குனி



**கல்குனி** (*Kalkuni*) என்பது இந்தியாவின் தென் மாநிலமான கர்நாடகாவில் உள்ள ஒரு கிராமம் ஆகும். இக்கிராமம் கா்நாடகாவின் மாண்டியா மாவட்டத்தில் உள்ள மலவள்ளி வட்டத்தில் அமைந்துள்ளது.  

## மக்கள் தொகையியல்
2001 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி கல்குனி கிராமத்தின் மொத்த மக்கள் தொகை 8,328 ஆகும். அவர்களில் 4342 ஆண்களும் 3986 பெண்களும் இருந்தனர்.  

2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி கல்குனி கிராமத்திம் மொத்த மக்கள் தொகை 8,844 ஆகும். இம்மக்கள் தொகையில் 4399 ஆண்களும் 4445 பெண்களும் இருந்தனர். மொத்தமாக 2066 குடும்பங்கள் இருந்தன.
# இரத்தினகிரி - 5



**இரத்தினகிரி - 5** *(RTN 5)* எனப்படும் இந்த நெல் வகை, மகாராட்டிர, நெல் இரகமாகும். மகாராட்டிர மாநிலத்தின் மானாவாரிப் பகுதி அல்லது மழைநீர் பாசனப் பகுதிகளில் பயிரிடக்கூடிய இந்நெல் வகை, நடுத்தர கால அளவான, 117 நாட்களில் அறுவடைக்கு வரக்கூடியதாக கருதப்படுகிறது. மானாவாரி மேட்டு நிலப் பகுதிகளுக்கு ஏற்ற இதன் நெற்பயிர், குலைநோய், மற்றும் பற்றுயிரியின் இலை கருகல் ஆகிய இடையூறுகளுக்கு மிதமான எதிர்ப்புத் திறன் கொண்டதாகும். கூல மகசூல் ஒரு எக்டேருக்கு சுமார் 4,000 கிலோ தரக்கூடிய இந்த புதிய நெல் இரகத்தை 2016 இல் வெளியிடப்பட்டதாக அறியப்பட்டது.  

### குறிப்பு
- வெளியிடப்பட்ட ஆண்டு : 2010 *(வேறுபட்ட மூலாதாரம்)*
- காலம் : (115 - 120 நாட்கள்) *(வேறுபட்ட மூலாதாரம்)*
- மகசூல்: 36 குவிண்டால் / எக்டேர் *(வேறுபட்ட மூலாதாரம்)*
- முக்கிய அம்சங்கள்: குட்டையான மற்றும் மெல்லிய தானியம், இலை வெடிப்பு, கழுத்து வெடிப்பு மற்றும் பாக்டீரியா இலை கருகல் நோய்க்கு மிதமான எதிர்ப்புத் திறன் கொண்டது.

## இவற்றையும் காண்க
- இரத்தினகிரி, மகாராட்டிர மாநில, இரத்னகிரி மாவட்டத்தில் உள்ள ஒரு துறைமுக நகரம்.
- இரத்தினகிரி பாலமுருகன் கோயில், தமிழ்நாடு மாநிலத்தின் இராணிப்பேட்டை மாவட்டத்தில் உள்ள ஒரு வழிபாட்டுத் தலம்.
# சோபா கபூர்



**சோபா கபூர்** (**Shobha Kapoor:**பிறப்பு: பிப்ரவரி 1,1949) ஒரு இந்திய தொலைக்காட்சி, திரைப்படம் மற்றும் வலைத் தொடர் தயாரிப்பாளர் ஆவார். மும்பை சேர்ந்த பாலாஜி டெலிபிலிம்ஸ் லிமிடெட் என்ற திரைப்படம், தொலைக்காட்சி மற்றும் வலைத் தொடர்கள் தயாரிப்பு நிறுவனத்தின் நிர்வாக இயக்குநராக உள்ளார், அவர் தனது மகள் ஏக்தா கபூருடன் இணைந்து இதில் ஈடுபடுகிறார்.  

பாலாஜி டெலிபிலிம்ஸின் ஒட்டுமொத்த நிர்வாக மற்றும் தயாரிப்பு நடவடிக்கைகளை சோபாகபூர் கவனித்துக்கொள்கிறார்.  

## தனிப்பட்ட வாழ்க்கை
திருமணத்திற்கு முன்பு, அவர் ஒரு விமான பணிப்பெண்ணாக பணிபுரிந்தார். சோபா கபூர் நடிகர் ஜிதேந்திராவை மணந்தார். இந்த இணையர்க்கு ஏக்தா கபூர் (பி. 1975), தயாரிப்பாளர் மற்றும் துஷார் கபூர் (பி. 1976) என்ற இரண்டு குழந்தைகள் உள்ளனர்.  

## திரைப்படவியல் (தயாரிப்பாளராக)

### திரைப்படங்கள்
பாலாஜி மோஷன் பிக்சர்ஸ் என்ற தனது பதாகையின் கீழ் சோபா கபூர் தயாரித்த திரைப்படங்களின் நீண்ட பட்டியல் பின்வருமாறு.  
| *கியோ கீ... மெயின் ஜூத் நஹின் போல்தா* | 2001 |  |
| --- | --- | --- |
| *குச் தோ ஹை* | 2003 |  |
| *கிருஷ்ணா காட்டேஜ்* | 2004 |  |
| *க்யா கூல் ஹை ஹம்* | 2005 |  |
| *கோய் ஆப் சா* | 2005 |  |
| *லோகண்ட்வாலாவில் துப்பாக்கிச் சூடு* | 2007 |  |
| *மிஷன் இஸ்தான்புல்* | 2008 |  |
| *சி கம்பெனி* | 2008 |  |
| *ஈ. எம். ஐ-லியா ஹை தோ சுகனா பரேகா* | 2008 |  |
| *லவ் செக்ஸ் அவுர் தோகா* | 2010 |  |
| *ஒன்ஸ் அபான் எ டைம் இன் மும்பை* | 2010 |  |
| *தர்யான்சே பைட்* | 2011 |  |
| *ஷோர் இன் தெ சிட்டி* | 2011 |  |
| *ராகினி எம்எம்எஸ்* | 2011 |  |
| *தி டர்டி பிக்சர்* | 2011 |  |
| *க்யா சூப்பர் கூல் ஹை ஹம்* | 2012 |  |
| *ஏக் தி தயான்* | 2013 |  |
| *வடாலாவில் துப்பாக்கிச் சூடு* | 2013 |  |
| *லூட்டரா* | 2013 |  |
| *ஒன்ஸ் அப்பான் எ டைம் இன் மும்பை தோபாரா* | 2013 |  |
| *ஷாதி கே சைட் எபெக்ட்ஸ்* | 2014 |  |
| *ராகினி எம்எம்எஸ் 2* | 2014 |  |
| *மெயின் தேரா ஹீரோ* | 2014 |  |
| *குக்கு மாத்தூர் கி ஜந்த் ஹோ கெய்* | 2014 |  |
| *ஏக் வில்லன்- தேர்'ஸ் ஒன் இன் எவரி லொவ் ஸ்டோரி* | 2014 |  |
| *க்யா கூல் ஹைன் ஹம் 3* | 2016 |  |
| *அசார்* | 2016 |  |
| *உட்தா பஞ்சாப்* | 2016 |  |
| *கிரேட் கிராண்ட் மஸ்தி* | 2016 |  |
| *எ பிளையிங் ஜாட்* | 2016 |  |
| ாஃப் கேர்ள்பிரண்ட் | 2017 |  |
| *சூப்பர் சிங்* | 2017 |  |
| *வீரே தி வெட்டிங்* | 2018 |  |
| *லைலா மஜ்னு* | 2018 |  |
| *ஜட்ஜ்மென்ட் ஹை க்யா* | 2019 |  |
| *ஜபரியா ஜோடி* | 2019 |  |
| *டிரீம் கேர்ள்* | 2019 |  |
| *டோலி கிட்டி அவுர் வோ சமகடே சிதாரே* | 2019 |  |
| *ஏக் வில்லன் ரிட்டர்ன்ஸ்* | 2022 |  |
| குட்பை | 2022 |  |
| *கதல்* | 2023 |  |
| டிரீம் கேர்ள் 2 | 2023 |  |
| விக்கி வித்யா கா வோ வாலா வீடியோ | 2024 | } |

### வலைத் தொடர்கள்
| 2020 | *ஹூ இஸ் யுவர் டாடி* | ஆல்ட் பாலாஜி |
| --- | --- | --- |
# கணேசு கோக்ரா

**கணேசு கோக்ரா** *(Ganesh Ghogra)* இராசத்தானைச் சேர்ந்த ஒரு இந்திய அரசியல்வாதி ஆவார். இந்திய தேசிய காங்கிரசு கட்சியின் வேட்பாளரான இவர், 2023 இல் நடைபெற்ற இராசத்தான் சட்டமன்றத் தேர்தலில் துங்கர்பூர் சட்டமன்றத் தொகுதியில் போட்டியிட்டு வென்றார். இத்தொகுதியானது துங்கர்பூர் மாவட்டத்தில் அமைந்துள்ளது. இவர் முன்பு 2020 முதல் 2023 வரை இராசத்தான் இளைஞர் காங்கிரசின் தலைவராக பணியாற்றினார்.  

## அரசியல்
2023 இல் நடைபெற்ற இராசத்தான் சட்டமன்றத் தேர்தலில் துங்கர்பூர் சட்டமன்றத் தொகுதியில் இந்திய தேசிய காங்கிரசு கட்சியின் வேட்பாளராக போட்டியிட்ட கணேசு கோக்ரா 69338 வாக்குகளைப் பெற்று, தனது நெருங்கிய போட்டியாளரான பாரத் ஆதிவாசி கட்சி வேட்பாளர் காண்டிலாலை விட 19053 வாக்குகள் அதிகம் பெற்று வெற்றிபெற்றார்.  

## தேர்தல் முடிவுகள்
### 2023
# ஆசுபூர் சட்டமன்றத் தொகுதி


**ஆசுபூர் சட்டமன்றத் தொகுதி** *(Aspur Assembly constituency)* என்பது இந்தியாவின் இராசத்தான் மாநில சட்டமன்றத்தில் உள்ள 200 சட்டமன்றத் தொகுதிகளில் ஒன்றாகும். இத்தொகுதியானது துங்கர்பூர் மாவட்டத்தில் அமைந்துள்ளது. ஆசுபூர், உதய்பூர் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும். இது பழங்குடியினரைச் சேர்ந்த வேட்பாளர்களுக்காக ஒதுக்கப்பட்டுள்ளது.  

## சட்டமன்ற உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 1977 | பீம்ஜி | இந்திய தேசிய காங்கிரசு</br> |  |
| 1980 | மகேந்திர குமார் | இந்திய தேசிய காங்கிரசு (இ) |  |
| 1985 | இந்திய தேசிய காங்கிரசு</br> |  |  |
| 1990 | மகேந்தர் குமார் பர்மர் | இந்திய தேசிய காங்கிரசு</br> |  |
| 1993 | பீம்ராஜ் மீனா | பாரதிய ஜனதா கட்சி</br> |  |
| 1998 | தாரா சந்த் பகோரா | rowspan=3 | இந்திய தேசிய காங்கிரசு</br> |
| 2003 | இரையாஜி மீனா |  |  |
| 2008 | இரையா |  |  |
| 2013 | கோபி சந்த் மீனா | rowspan=2 | பாரதிய ஜனதா கட்சி</br> |
| 2018 |  |  |  |
| 2023 | உமேசு மீனா | பாரத் ஆதிவாசி கட்சி | } |

## தேர்தல் முடிவுகள்
### 2023
# சாக்வாரா சட்டமன்றத் தொகுதி


**சாக்வாரா சட்டமன்றத் தொகுதி** *(Sagwara Assembly Constituency)* என்பது இந்தியாவின் இராசத்தான் மாநில சட்டமன்றத்தில் உள்ள 200 சட்டமன்றத் தொகுதிகளில் ஒன்றாகும். இத்தொகுதியானது துங்கர்பூர் மாவட்டத்தில் அமைந்துள்ளது. சாக்வாரா, பன்சுவாரா மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும். இது பழங்குடியினரைச் சேர்ந்த வேட்பாளர்களுக்காக ஒதுக்கப்பட்டுள்ளது.  

## தேர்தல் முடிவுகள்
### 2023
# வால்டர் ஆர்த்மேன்



**வால்டர் ஆர்த்மேன்** (*Walter Orthmann*) என்பவர் பிரேசில் நாட்டைச் சேர்ந்த ஒரு நூற்றாண்டு மனிதர் ஆவார். 1922ஆம் ஆண்டு ஏப்ரல் மாதம் 19 ஆம் தேதியன்று பிறந்த இவர் 2024 ஆம் ஆண்டு ஆகத்து மாதம் 2ஆம் தேதியன்று இறந்தார். 102 வயது வரை வாழ்ந்த இவர் உலகிலேயே நீண்ட காலம் ஒரே நிறுவனத்தில் வேலை செய்த மனிதர் என்ற கின்னசு உலக சாதனையைப் படைத்தார்.  

1938 ஆம் ஆண்டு சாண்டா கேடரினா மாநிலத்தின் புருசுக்குயு நகரில் உள்ள இரெனியூக்சுவியூ என்ற நெசவு நிறுவனத்தில் சரக்கு அனுப்பும் உதவியாளராகப் பணியாற்றத் தொடங்கினார். 2022ஆம் ஆண்டு வரை அந்த நிறுவனத்தில் தொடர்ந்து பணியாற்றினார்.  

## பின்னணி
1922ஆம் ஆண்டு ஏப்ரல் மாதம் 19 ஆம் தேதியன்று வால்டர் ஆர்த்மேன் பிறந்தார். ஆர்த்மேன் செருமன் நாட்டு வம்சாவளியைச் சேர்ந்தவர். அதிக செருமன் மக்கள் தொகை கொண்ட பிரேசிலிய நகரத்தில் பிறந்தார். ஒரு சிறந்த மாணவர் என்று வர்ணிக்கப்பட்டார். ஆனால் குடும்பத்திற்கு நிதி உதவி வழங்குவதற்காக படிப்பை நிறுத்திவிட்டு பள்ளியை விட்டு வெளியேறினார். 1938 ஆம் ஆண்டு சனவரி மாதம் 17 ஆம் தேதியன்று 15 வயதில் ஒரு பொதியிடல் உதவியாளராக இவர் பணியமர்த்தப்பட்டார். 2018ஆம் ஆண்டு மே மாதம் 2 ஆம் தேதியன்று பிரேசிலிய குடியரசுத் தலைவர் மைக்கேல் டெமர், பலாசியோ டோ பிளானால்டோவில் வால்டர் ஆர்த்மேனை வரவேற்றார்.. 2018ஆம் ஆண்டு ஆகத்து மாதம் 14 ஆம் தேதியன்று பிரேசிலியாவில் உள்ள உயர் தொழிலாளர் நீதிமன்றத்தில் நடந்த ஒரு விழாவின் போது இவர் கௌரவிக்கப்பட்டார் மற்றும் தொழிலாளர் நீதிக்கான ஆணைக்கான தகுதியைப் பெற்றார்.
# உமேசு மீனா



**உமேசு மீனா** *(Umesh Meena)* (பிறப்பு: ஆகஸ்ட் 25, 1993) இராசத்தானைச் சேர்ந்த ஒரு இந்திய அரசியல்வாதி ஆவார். பாரத் ஆதிவாசி கட்சியின் வேட்பாளரான இவர், 2023 இல் நடைபெற்ற இராசத்தான் சட்டமன்றத் தேர்தலில் ஆசுபூர் சட்டமன்றத் தொகுதியில் போட்டியிட்டு வென்றார். இத்தொகுதியானது துங்கர்பூர் மாவட்டத்தில் அமைந்துள்ளது.  

## அரசியல்
2023 இல் நடைபெற்ற இராசத்தான் சட்டமன்றத் தேர்தலில் ஆசுபூர் சட்டமன்றத் தொகுதியில் பாரத் ஆதிவாசி கட்சியின் வேட்பாளராக போட்டியிட்ட உமேசு 93742 வாக்குகளைப் பெற்று, தனது நெருங்கிய போட்டியாளரான பாரதிய ஜனதா கட்சி வேட்பாளர் கோபி சந்தை விட 28940 வாக்குகள் அதிகம் பெற்று வெற்றிபெற்றார்.  

## தேர்தல் முடிவுகள்
### 2023
# ரேகம் மதியலிங்கம்


**ரேகம் மதியலிங்கம்**(*Regam Matyalingam*) ஆந்திரப் பிரதேசத்தைச் சேர்ந்த ஒரு இந்திய அரசியல்வாதி ஆவார். இவர் எடுகூரி சந்தின்டி ராஜசேகர ரெட்டி காங்கிரஸ் கட்சியின் உறுப்பினர். 2024 ஆந்திரப் பிரதேச சட்டமன்றத் தேர்தலில் அரக்கு பள்ளத்தாக்கு சட்டமன்றத் தொகுதியைப் பிரதிநிதித்துவப்படுத்தும் சட்டமன்ற உறுப்பினராகத் தேர்ந்தெடுக்கப்பட்டார்.
# காளிதிண்டி சூரியனா நாக சன்யாசி ராஜு


**காளிதிண்டி சூரியனா நாக சன்யாசி ராஜு** (*Kalidindi Suryana Naga Sanyasi Raju*) ஆந்திரப் பிரதேசத்தைச் சேர்ந்த ஓர் இந்திய அரசியல்வாதி ஆவார். இவர் தெலுங்கு தேசம் கட்சியின் உறுப்பினர். 2024 ஆந்திரப் பிரதேச சட்டமன்றத் தேர்தலில் சோடாவரம் சட்டமன்றத் தொகுதியைப் பிரதிநிதித்துவப்படுத்தும் சட்டமன்ற உறுப்பினராகத் தேர்ந்தெடுக்கப்பட்டார்.
# சங்கர்லால் தேச்சா



**சங்கர்லால் தேச்சா** (பிறப்புஃ ஜூலை 2,1964) இராசத்தானைச் சேர்ந்த ஒரு இந்திய அரசியல்வாதி ஆவார். பாரதிய ஜனதா கட்சியின் வேட்பாளரான இவர், 2023 இல் நடைபெற்ற இராசத்தான் சட்டமன்றத் தேர்தலில் சாக்வாரா சட்டமன்றத் தொகுதியில் போட்டியிட்டு வென்றார். இத்தொகுதியானது துங்கர்பூர் மாவட்டத்தில் அமைந்துள்ளது. இது பழங்குடியினரைச் சேர்ந்த வேட்பாளர்களுக்காக ஒதுக்கப்பட்டுள்ளது.  

## அரசியல்
2023 இல் நடைபெற்ற இராசத்தான் சட்டமன்றத் தேர்தலில் சாக்வாரா சட்டமன்றத் தொகுதியில் பாரதிய ஜனதா கட்சியின் வேட்பாளராக போட்டியிட்ட சங்கர்லால் 75175 வாக்குகளைப் பெற்று, தனது நெருங்கிய போட்டியாளரான பாரத் ஆதிவாசி கட்சி வேட்பாளர் மோகன்லாலை விட 11999 வாக்குகள் அதிகம் பெற்று வெற்றிபெற்றார்.  

## தேர்தல் முடிவுகள்
### 2023
# தொலைநோக்கியின் 400 ஆண்டு கால வரலாறு

- குண்டுக்குறியிட்ட வரிசையின் உறுப்பினர்
## **தொலைநோக்கியின் 400 ஆண்டு காலம்:**

அறிவியல் மற்றும் தொழில்நுட்பச் சிந்தனையின் வரலாறு என்பது 2009 ஆம் ஆண்டு வெளியான ஓர் அமெரிக்க ஆவணப்படமாகும். இது 2009 ஆம் ஆண்டு சர்வதேச வானியல் ஆண்டை ஒட்டி உருவாக்கப்பட்டது. கிறிஸ் கோயினிக் இயக்கிய இப்படம் கலிலியோவின் காலத்திலிருந்து தொலைநோக்கியின் வரலாற்றை விவரிப்பதுடன் உலகெங்கிலும் உள்ள முன்னணி வானியற்பியல் வல்லுநர்கள் மற்றும் அண்டவியலாளர்களுட  

னான  
நேர்காணல்களைக் கொண்டுள்ளதுhttps://www.imdb.com/title/tt1231285/. கலிலியோ வியாழனின் நிலவுகளைப் பார்க்க தொலைநோக்கியை முதன்முதலில் பயன்படுத்தியது முதல், விண்வெளியில் சமீபத்திய கண்டுபிடிப்புகள் வரை, பிற கிரகங்களில் வாழ்க்கையைப் பற்றிய புதிய கருத்துகள் மற்றும் பிரபஞ்சத்தின் விரிவாக்கத்தை விரைவுபடுத்தும் ஒரு மறைபொருளான வெற்றிட ஆற்றலான இருண்ட ஆற்றல் உள்ளிட்ட பல கருத்துகளை அவர்கள் விளக்குகிறார்கள்.  

'  
### *நடிகர்கள்*'

ஹான் பீக்மேன்  
Mavt Steketee  
ஸ்டெபனோ லெக்கி  
ஹெர்மன் போர்மன்  
இர்மா ஹார்டோக்  
ஹலாம் முர்ரே  
நில்ஸ் கோனிக்  
மேடிசன் ராயல்  
===  
''' ===  
கலிலியோ குரல்கள்'''  

ஸ்டெபனோ லெக்கி  
பிரான்செஸ்கா கியானினி  
'''  
### தயாரிப்பு'''
இந்தப் படத்தின் மேம்பாட்டுக் குழுவில், கார்ல் சாகன் காஸ்மோஸ் குழுவில் நன்கு அறியப்பட்ட வானியல் எழுத்தாளரான டொனால்ட் கோல்ட்ஸ்மித் மற்றும் தொலைநோக்கியின் வரலாற்றில் முன்னணி அதிகாரியான ஆல்பர்ட் வான் ஹெல்டன் ஆகியோர் அடங்குவர். இது ஐரோப்பியத் தெற்கு ஆய்வகம், வானியல் நிறுவனம், (SETI )நிறுவனம், விண்வெளி தொலைநோக்கி அறிவியல் நிறுவனம், ஆங்கிலோ-ஆஸ்திரேலிய ஆய்வகம் மற்றும் ஹார்வர்ட் பல்கலைக்கழகம் உள்ளிட்ட உலகின் முன்னணி பல்கலைக்கழகங்கள் மற்றும் ஆய்வகங்களில் உள்ள RED டிஜிட்டல் சினிமாவில் படமாக்கப்பட்டது. அட்டகாமா பாலைவனத்தில் 5000 மீட்டர் உயரத்தில் அட்டகாமா லார்ஜ் மில்லிமீட்டர் அரே (ALMA) படமாக்கப்பட்டது தயாரிப்புக் குழுவின் சவால்களில் ஒன்றாகும். அசல் இசையை மார்க் ஸ்லேட்டர் இசையமைத்தார். அபே ரோடு ஸ்டுடியோவில் லண்டன் சிம்பொனி இசைக்குழுவால் பதிவு செய்யப்பட்டது.  
ஒளிபரப்பு மற்றும் வெளியீட்டு விவரங்கள்  

தொலைநோக்கியின் 400 ஆண்டுகள் ஜனவரி 6, 2009 அன்று கலிபோர்னியாவின் லாங் பீச்சில் நடந்த அமெரிக்க வானியல் சங்கத்தின் (AAS) 213வது கூட்டங்களில் திரையிடப்பட்டது.  

பின்னர் இந்ப் படம் ஏப்ரல் 10, 2009 அன்று பொது ஒளிபரப்புச் சேவையால் (PBS) தேசியப் பார்வையாளர்களுக்குக் காட்டப்பட்டது.  

இது 2009 ஆம் ஆண்டு புளோரிடாவின் ஜாக்சன்வில்லில் நடந்த ஜாக்சன்வில் திரைப்பட விழா மற்றும் பிலடெல்பியாவில் நடந்த நகர்ப்புற புறநகர் திரைப்பட விழா உள்பட பல திரைப்பட விழாக்களில் திரையிடத் தேர்ந்தெடுக்கப்பட்டது.  

'''  
### விருதுகள்
'''  
30ஆவது ஆண்டு டெலி விருதுகள்  

வெள்ளி - வீடியோகிராபி/ஒளிப்பதிவு துறையில் சிறந்த சாதனை[1]  
வெண்கலம் (3) - அனிமேஷன், நகல் எழுதுதல் மற்றும் ஆவணப்படம் அனைத்திலும் சிறந்த சாதனை[2]  

SCINEMA 2009  

சிறந்த இயக்குநர்[3]  

2009 W3 விருதுகள்  

வெள்ளி வென்றவர்: வலைத்தள வடிவமைப்பு (மைக்கேல் மோரெட்டி)[4]  

'  
#### ''குறிப்புகள்
'''  
32ஆவது ஆண்டு TELLY விருதுகள் | வெற்றியாளர்கள்  
32ஆவது ஆண்டு TELLY விருதுகள் | வெற்றியாளர்கள்  
சினிமா 2011 | பயணத் திட்டம்  
W3 விருதுகள் | முகப்பு
# ஈஜோக்


<mapframe latitude="3.321806" longitude="101.413583" zoom="11">{  
"type": "FeatureCollection",  
"features": []  
}</mapframe>  
**ஈஜோக்**, (மலாய்: *Ijok*; ஆங்கிலம்: *Ijok*; சீனம்: 依约); என்பது மலேசியா, சிலாங்கூர் மாநிலத்தின், கோலா சிலாங்கூர் மாவட்டத்தில் உள்ள ஒரு சிறு நகரம்; மற்றும் ஒரு முக்கிம் ஆகும். இந்த நகரம் மலேசியத் தலைநகரமான கோலாலம்பூரில் இருந்து ஏறக்குறைய 60 கி.மீ. வட மேற்கே மலேசிய கூட்டரசு சாலை 54-இல் அமைந்துள்ளது.  

இந்த நகரம் பெஸ்தாரி ஜெயா (பத்தாங் பெர்ஜுந்தாய்) எனப்படும் மிக வளர்ச்சி பெற்ற நகரத்திற்குச் செல்லும் EXIT 2501 சந்திப்பில் அமைந்துள்ளது. பெக்கான் ஈஜோக் நகரம் *(Pekan Ijok),* ஒரு வகையில், ஒரு பழைமை நகரமாக அறியப்படுகிறது. இது இருபுறமும் சிறிய பெரிய கடைகள்; மற்றும் சிறிய கட்டிடங்களையும் கொண்ட இந்த நகரம் ஒரே ஒரு முதன்மைத் தெருவை மட்டுமே கொண்டுள்ளது.  

## மக்கள்
இங்குள்ள மலாய்க்காரர்கள் பெரும்பாலும் ஜாவா மக்கள் ஆவார்கள். அவர்கள் தங்கள் மூதாதையர்கள் இந்தோனேசியாவைச் சேர்ந்தவர்கள் என்று கூறுகிறார்கள். 1900-களின் முற்பகுதியில் இந்த நகரத்தை நிறுவியதாகவும் கூறுகிறார்கள்.  

இங்குள்ள பலர் சிறு தோட்ட உரிமையாளர்கள். அவர்கள் தங்கள் சொந்த நிலங்களில் வேலை செய்கிறார்கள். சிலர் உள்ளூர்க் கடைகள் மற்றும் தொழிற்சாலைகளில் வேலை செய்கிறார்கள். சீனர்கள் வணிகம் செய்ய இங்கு வந்தார்கள். அவர்கள் காய்கறி பண்ணைகளைத் திறந்து, பின்னர் இங்கு நிரந்தரமாகத் தங்கியுள்ளனர்.  

### மலேசிய இந்தியர்

இந்தியர்கள் பலர் இங்கு தங்கள் வீடுகளைக் கட்டி நிரந்தரமாகத் தங்கியுள்ளனர். முந்தைய தலைமுறையைச் சேர்ந்த இந்தியக் குடியேறறவாசிகள் ரப்பர் தோட்டங்களில் வேலை செய்தனர். ஈஜோக் புறநகர்ப் பகுதியில் இந்தியர்கள் அதிகமானோர் வாழ்கிறார்கள். 2022-ஆம் ஆண்டில் கோலா சிலாங்கூர் மக்களவைத் தொகுதியின் வாக்காளர்களின் இனப் பிரிவுகளில் இந்தியர்கள் 28.0% ஆகும்.  

இந்தத் தொகுதியில் 12,372 வாக்காளர்கள் உள்ளனர். அவர்களில் 52 விழுக்காட்டினர் மலாய்க்காரர்கள்; 28 விழுக்காட்டினர் இந்தியர்கள்; 21 விழுக்காட்டினர் சீனர்கள் ஆவார்கள்.
# அரக்கல்



**அரக்கல்** (*Arackal*) என்பது இந்தியாவின் தென் மாநிலமான கேரளத்தின் கொல்லம் மாவட்டத்தில் அமைந்துள்ள ஒரு கிராம் ஆகும். இக்கிராமம் புனலூர் சட்டமன்ற தொகுதிக்கும் கொல்லம் மக்களவைத் தொகுதிக்கும் உட்பட்டதாகும். ஆரக்கல் வட்டார ஊராட்சியைச் சேர்ந்தது. இக்கிராமத்தில் கிராம அலுவலகம் ஒன்று உள்ளது.  

## மக்கள் தொகையியல்
2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி அரக்கல் கிராமத்தின் மக்கள் தொகை 17,409 ஆக இருந்தது. இதில் ஆண்கள் 7,963 பெரும் பெண்கள் 8,776 பேரும் இருந்தனர்.  

## விவசாயம்
இஞ்சி, கருப்பு, மிளகு, நெல், ரப்பர் போன்ற பயிர்கள் விளைவிப்பதோடு ஏற்றுமதியும் செய்யப்படுகிறது.  

மலமேல் பாரா என்ற இடம் பிரசித்தி பெற்ற சுற்றுலாத் தலமாகவும், சுற்றுச்சூழல் மண்டலமாகவும் உள்ளது. புகழ் பெற்ற அரக்கல் தேவி கோயில் இப்பகுதியில் உள்ள முக்கிய கோயிலாகும். இங்கு தாடிகாடு, தேவர்தோட்டம், எட்டயம் ஆகிய முக்கிய இடங்கள் உள்ளன.
# நல்ல ஆய்வக நடைமுறை

**நல்ல ஆய்வக நடைமுறை** (Good laboratory practice) என்பது உலகெங்கிலும் உள்ள ஆய்வகங்களில் நடைபெறும் அனைத்து மருத்துவம் சாராத ஆய்வுகளின் தரம் மற்றும் ஒருமைப்பாட்டைத் தரப்படுத்த உதவ நிறுவப்பட்ட கொள்கைகளின் தொகுப்பாகும். இக்கொள்கையானது, ஒரு ஆய்வகத்தில் மேற்கொள்ளப்பட வேண்டிய ஆய்வுகளின் திட்டமிடல், நடத்துதல், கண்காணித்தல், பதிவு செய்தல் மற்றும் அறிக்கைகள் ஆகியவற்றுக்கான கொள்கைகளைத் தீர்மானிக்கிறது. இந்த நடைமுறைகள் பொதுவாக மருந்துப் பொருட்கள் போன்ற தயாரிப்புகளின் தரம் மற்றும் பாதுகாப்புச் சோதனைகளுக்கு அவசியமானவை. நிறுவன செயல்முறைகள் மற்றும் நிலைமைகளை மேற்பார்வையிட ஒரு தர அமைப்புக்கான விதிகள் மற்றும் அளவுகோல்களை நிறுவுகிறது. உலகளவில் ஒழுங்குமுறை, பாதுகாப்புத் தரவின் தரம் மற்றும் வணிகத்தில் உள்ள இரசாயனங்களின் நச்சுத்தன்மை சோதனைகளுக்கு கொள்கைகளை வகுக்கிறது.  

## வரலாறு
நல்ல ஆய்வக நடைமுறைகள் எனப்படும் விதிமுறைகளின் முன்மொழிவுக்கு வழிவகுத்த வரலாற்று நிகழ்வுகள், வேதிப் பாதுகாப்பு தரவுகளின் தரம் மற்றும் ஒருமைப்பாட்டை மேம்படுத்த இந்த விதிமுறைகள் ஏன் முக்கியம் என்பதைப் புரிந்துகொள்வதற்கு மிக முக்கியமானவையாக உள்ளன. தொழில்துறையிலிருந்து வரும் நச்சுத்தன்மை தரவுகளின் நம்பகத்தன்மை குறித்த கவலைகளுக்கு பதிலளிக்கும் விதமாக இவை உருவாக்கப்பட்டன. துல்லியமான, நம்பகமான மற்றும் கண்டறியக்கூடிய பாதுகாப்புத் தரவை உறுதி செய்வதற்காக இந்நடைமுறைகளை தரப்படுத்துவதை நல்ல ஆய்வக நடைமுறை விதிமுறைகள் நோக்கமாகக் கொண்டுள்ளன.  

நல்ல ஆய்வக நடைமுறை முதன்முதலில் 1972 ஆம் ஆண்டு நியூசிலாந்து மற்றும் டென்மார்க்கில் அறிமுகப்படுத்தப்பட்டது. பின்னர் பல்வேறு சோதனைகளைக் கடந்து 1978 ஆம் ஆண்டு உணவு மற்றும் மருந்து கட்டுப்பாட்டு அமைப்பால் உருவாக்கப்பட்ட முறையான ஒழுங்குமுறையாக மாறியது. தற்போது பொருளாதார ஒத்துழைப்பு மற்றும் மேம்பாட்டுக்கான அமைப்பு தயாரித்த ஆய்வகங்களின் வேதிப்பொருள்களைப் பயன்படுத்துவதற்கான விதிகளை ஏற்று நடைமுறைப்படுத்தப்பட்டுள்ளது. நாம் பயன்படுத்தும் மருந்துகள், பூச்சிக்கொல்லிகள், களைக்கொல்லிகள், உணவு சேர்க்கைகள், அழகுசாதனப் பொருட்கள் மற்றும் துப்புரவு பொருட்கள் உள்ளிட்ட பல்வேறு தயாரிப்புகளின் தரக்கட்டுப்பாடுகளுக்கு இந்தக் கொள்கை உதவிகரமாக உள்ளது.  

## தொடர்புடைய நிறுவனங்கள்
1. பொருளாதார ஒத்துழைப்பு மற்றும் மேம்பாட்டு அமைப்பு</br>2. ஐரோப்பிய மருந்துகள் நிறுவனம்</br>3. அமெரிக்க தேசிய சுகாதார நிறுவனங்கள்</br>4. உணவு மற்றும் மருந்து நிர்வாகம்
# கீழ்வளை


**கீழ்வளை** (*Kilvalai*) என்பது இந்திய மாநிலமான தமிழ்நாட்டின் விழுப்புரம் மாவட்டத்தில் கந்தச்சிபுரம் வட்டத்தில் உள்ள ஒரு சிறு கிராமமாகும். இங்கு வசிக்கும் மக்களின் முக்கிய தொழில் வேளாண்மை ஆகும். 2011 ஆம் ஆண்டில் இதன் மக்கள் தொகை 700 ஆக இருந்தது.  

## அமைவிடம்
கீழ்வளை கிராமம் விழுப்புரம் நகருக்கு வடமேற்கே 24 கிலோமீட்டர் (15 மைல்) தொலைவிலும், திருவண்ணாமலைக்கு தென்கிழக்கே 38 கிலோமீட்டர் (24 மைல்) தொலைவிலும் அமைந்துள்ளது. தமிழ்நாட்டின் மற்றொரு முக்கியமான பாறை ஓவியத் தளமான செத்தவரை கீழ்வளைக்கு வடமேற்கே 18 கி. மீ தொலைவில் அமைந்துள்ளது.  

## போக்குவரத்து
விழுப்புரம் பேருந்து நிலையத்திலிருந்து திருவண்ணமலைக்குச் செல்லும் பேருந்துகள் கீழ்வளை வழியாக செல்கின்றன. பேருந்து நிறுத்தத்திலிருந்து, பாறை ஓவியத் தளம் 1 கி. மீ தொலைவில் உள்ளது.  

## கிராமத்தைப் பற்றி

கீழ்வளை கிராமம் 3000 ஆண்டுகள் பழமையான பாரம்பரியத்தைக் கொண்டுள்ளது. கிமு 1000 ஆம் ஆண்டு கால பாறை ஓவியங்கள் இருப்பது இந்த கிராமத்தின் வரலாற்று முக்கியத்துவம் ஆகும். கீழ்வளை பாறை ஓவியங்கள் முக்கியமாக பறவைத் தலையுடன் கூடிய மனித உருவங்களைக் கொண்டுள்ளன.  

## பாறை ஓவியங்கள்
உலகம் முழுதும், தொல்லியலில், பாறை ஓவியங்கள் குறித்து அதிகமான ஆய்வுகள் செய்யப்பட்டு வருகின்றன. தொல்லியல் நிபுணர்கள், பாறை ஓவியங்களை வரைந்த மக்களின் கலை நுணுக்கத்தை குறிப்பிடுவதோடு, அது, அவர்களின் நம்பிக்கைகளையும், தினசரி நடவடிக்கைகளையும் குறிக்கிறது என்றும் கூறுகிறார்கள். பாறை இருப்பிடங்களில் காணப்படும் ஓவியங்களில் பெரும்பாலும், வேட்டை காட்சிகளும், மனித நடவடிக்கைகளும் இடம் பெற்றிருக்கின்றன..  

## கீழ்வளை பாறை ஓவியங்கள்
கீழ்வளையில் உள்ள பாறை ஓவியங்கள் மூன்று பாறைப் பகுதிகளில் காணப்படுகின்றன. மேலும் அவை சிவப்பு காவி நிறத்தில் வரையப்பட்டுள்ளன. அவற்றில் இரண்டு மிகவும் பலவீனமானவையாகவும் என்னவென்று கணிக்கமுடியாமலும் கடினமாக உள்ளன. மேலும், இங்கு மிகக் குறைவான ஓவியங்களே காணப்படுகின்றன. பெரும்பாலான ஓவியங்களைக் கொண்ட மூன்றாவது ஓவியம் தெளிவாக உள்ளது. இந்த பாறை ஓவிய தளம் உள்ளூர் கிராமவாசிகளால் "இரத்த குடைக்கல்" என்று அழைக்கப்படுகிறது.  

## மனித உருவங்கள்
முதல் படத்தில் மூன்று மனிதர்கள் அருகருகே அமர்ந்திருப்பதை சித்தரிக்கிறது; ஒருவர் குதிரையின் மீது அமர்ந்திருப்பதையும், மற்றொருவர் குதிரையின் கடிவாளத்தைப் பிடித்திருப்பதையும், மூன்றாவது மனிதன் அவர்களை வரவேற்கும் விதமாக நீட்டிய கைகளுடன் நிற்பதையும் சித்தரிக்கிறது. இந்த மனிதர்களின் முகங்கள் ஒரு பறவையின் அலகு போல இருக்கிறது. இரண்டாவது படத்தில் நான்கு மனிதர்கள் படகில் நிற்பது போன்ற காட்சிகள் உள்ளன. மூன்றாவது மனித உருவம் ஒரு நீண்ட குச்சியைப் பிடித்துக் கொண்டு படகை ஓட்டுவது போல இருக்கிறது.  

## வடிவங்கள்

ஒருங்கிணைந்த முக்கோணங்கள், கூட்டல், பெருக்கல் அடையாளங்கள், வட்டங்களுக்குள் வரையப்பட்டவை, அடுக்கப்பட்ட கோடுகள் ஆகியவற்றைக் கொண்ட சில வடிவங்களின் ஓவியங்கள் காணப்படுகின்றன. இந்த படங்கள் சிந்துவெளி நாகரிகத்தில் காணப்படும் வடிவங்களைப் போலவே உள்ளன. 17 கதிர்களைக் கொண்ட சூரிய உருவமும் இங்கு காணப்படுகிறது. இடி மின்னலுடன் மழைப்பொழிவை முதல் சின்னம் குறிக்கிறது. இரண்டாவது, குழுவின் தலைவருடன் ஒரு குழு செல்வது குறிக்கிறது. மூன்றாவது, வடக்கு திசையை நோக்கி ஒரு குழு செல்வதும், நான்காவது, இசைக் குறிப்புகளும், ஐந்தாவது, திருவிழா கொண்டாட்டத்தையும் குறிப்பிடுகிறது.  

## இதனையும் காண்க

- பாறை ஓவியம்
- குகை ஓவியம்
- பீம்பேட்கா பாறை வாழிடங்கள்
- செத்தவரை
- நெகனூர்பட்டி
# காடோல் சட்டமன்றத் தொகுதி


**காடோல் சட்டமன்றத் தொகுதி** *(Ghatol Assembly constituency)* என்பது இந்தியாவின் இராசத்தான் மாநில சட்டமன்றத்தில் உள்ள 200 சட்டமன்றத் தொகுதிகளில் ஒன்றாகும். இத்தொகுதியானது பான்ஸ்வாரா மாவட்டத்தில் அமைந்துள்ளது. காடோல், பன்சுவாரா மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும். இது பழங்குடியினரைச் சேர்ந்த வேட்பாளர்களுக்காக ஒதுக்கப்பட்டுள்ளது.  

## சட்டமன்ற உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 1977 | நது லால் | ஜனதா கட்சி |  |
| 1980 | பூசி லால் | இந்திய தேசிய காங்கிரசு (இ) |  |
| 1985 | நவனீத் லால் நினாமா | rowspan=2 | பாரதிய ஜனதா கட்சி</br> |
| 1990 |  |  |  |
| 1993 | சிதேந்திர நீனாமா | rowspan=2 | இந்திய தேசிய காங்கிரசு</br> |
| 1998 | நானா லால் |  |  |
| 2003 | நவநீத்லால் நினாமா | பாரதிய ஜனதா கட்சி</br> |  |
| 2008 | நானாலால் | சுயேச்சை |  |
| 2013 | நவனீத் லால் | rowspan=2 | பாரதிய ஜனதா கட்சி</br> |
| 2018 | கரேந்திர நினாமா |  |  |
| 2023 | நானாலால் நினாமா | இந்திய தேசிய காங்கிரசு</br> |  |

## தேர்தல் முடிவுகள்
### 2023
# நானாலால் நினாமா



**நானாலால் நினாமா** (Nanalal Ninama) (பிறப்பு 1954) இராசத்தானைச் சேர்ந்த ஒரு இந்திய அரசியல்வாதி ஆவார். இந்திய தேசிய காங்கிரசு கட்சியின் வேட்பாளரான இவர், 2023 இல் நடைபெற்ற இராசத்தான் சட்டமன்றத் தேர்தலில் காடோல் சட்டமன்றத் தொகுதியில் போட்டியிட்டு வென்றார். இத்தொகுதியானது பான்ஸ்வாரா மாவட்டத்தில் அமைந்துள்ளது. இது பழங்குடியினரைச் சேர்ந்த வேட்பாளர்களுக்காக ஒதுக்கப்பட்டுள்ளது.  

## ஆரம்பகால வாழ்க்கை மற்றும் கல்வி
நினாமா இராசத்தானின் பன்ஸ்வாரா மாவட்டத்தில் உள்ள காடோல் பகுதியைச் சேர்ந்தவர். இவர் டெலியாவின் மகனாவார். காடோலில் உள்ள அரசு மேல்நிலைப் பள்ளியில் 9 ஆம் வகுப்பு வரை படித்து, 1971 இல் தேர்வில் தேர்ச்சி பெற்றார். பின்னர், அவர் தனது படிப்பை நிறுத்திவிட்டார்.  

## தேர்தல் முடிவுகள்
### 2023
# கர்கீ சட்டமன்றத் தொகுதி


**கர்கீ சட்டமன்றத் தொகுதி** *(Garhi Assembly constituency)* என்பது இந்தியாவின் இராசத்தான் மாநில சட்டமன்றத்தில் உள்ள 200 சட்டமன்றத் தொகுதிகளில் ஒன்றாகும். இத்தொகுதியானது பான்ஸ்வாரா மாவட்டத்தில் அமைந்துள்ளது. கர்கீ, பன்சுவாரா மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும். இது பழங்குடியினரைச் சேர்ந்த வேட்பாளர்களுக்காக ஒதுக்கப்பட்டுள்ளது.  

## சட்டமன்ற உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 2008 | காந்தா கரசியா | இந்திய தேசிய காங்கிரசு</br> |  |
| 2013 | சீத்மல் காந்த் | rowspan=3 | பாரதிய ஜனதா கட்சி</br> |
| 2018 | கைலாசு சந்திர மீனா |  |  |
| 2023 |  |  |  |

## தேர்தல் முடிவுகள்
### 2023
# புஞ்சாக் ஆலாம்


**புஞ்சாக் ஆலாம்**, (மலாய்; ஆங்கிலம்: *Puncak Alam*; சீனம்: 本查阿南); என்பது மலேசியா, சிலாங்கூர் மாநிலத்தின், கோலா சிலாங்கூர் மாவட்டத்தில் வளர்ந்து வரும் ஒரு நகரியம் ஆகும். இது சா ஆலாம் மாநகரில் இருந்து ஏறக்குறைய 20 கிலோமீட்டர் வடமேற்கே அமைந்துள்ளது. துரிதமாக நகரமயமாக்கப்பட்டு வரும் இந்த நகரியத்தில், பல குடியிருப்பு பகுதிகள்; மற்றும் வணிகத் திட்டங்கள் உருவாக்கப்பட்டு வருகின்றன.  

பசுமையான பகுதிகள், பூங்காக்கள், நடைபாதைகள் மற்றும் மிதிவண்டி ஓட்டும் பாதைகள் போன்ற வெளிப்புற நடவடிக்கைகளுக்கான இடங்களைக் கொண்டுள்ள இந்த நகர்ப்பகுதி, கோலாலம்பூர், சா ஆலாம் மற்றும் கிள்ளான் போன்ற முக்கிய நகரங்களுடன் சிறந்த போக்குவரத்து இணைப்பு வசதிகளைப் பெற்றுள்ளது.  

## அமைவு
பெட்டாலிங் ஜெயா மற்றும் சா ஆலாம் மாநகரங்களை எல்லைகளாகக் கொண்ட இந்த நகரியத்தின். தற்போதைய மக்கள் தொகை ஏறக்குறைய 50,000 ஆகும்.  

## வரலாறு
முன்பு இந்தப் பகுதி புக்கிட் செராக்கா என்று அழைக்கப்பட்டது. தொடக்கக் காலத்தில் புக்கிட் செராக்கா எனும் பெயரில் ஒரு வன காப்பகம் இருந்தது. இங்கு நிறைய ரப்பர் தோட்டங்களும்; செம்பனைத் தோட்டங்களும் இருந்தன. அவற்றில் நூற்றுக்கணக்கான இந்தியர்கள் வேலை செய்தனர். அந்தத் தோட்டங்களில் புக்கிட் செராக்கா தோட்டமும் ஒன்றாகும்.  

1997-ஆம் ஆண்டில் புஞ்சாக் ஆலாம் ஒரு செழிப்பான நகரமாக மாற்றம் அடையத் தொடங்கியது. 14,000 ஏக்கர் பரப்பளவு கொண்ட இந்தப் பகுதி, தொடக்கத்தில் அதன் வடக்கு மற்றும் கிழக்குப் பகுதிகளின் வளர்ச்சியில் கவனம் செலுத்தியது. அத்துடன் &nbsp;டாமன்சாரா–சா ஆலாம் உயர்த்தப்பட்ட விரைவுச் சாலை *(Damansara–Shah Alam Elevated Expressway)* மற்றும் &nbsp;மேற்கு கடற்கரை விரைவுச்சாலை போன்ற விரைவுச்சாலைகளின் கட்டுமானங்கள்; கடந்த பத்தாண்டுகளில் விரைவான நகரமயமாக்கலுக்கு வழிவகுத்தன. இந்த நகரம் தற்போது நவீன குடியிருப்பு, தொழில்துறை மற்றும் வணிக மண்டலங்களைக் கொண்டுள்ளது.  

## கல்வி

இந்த நகரத்தில் மாரா தொழில்நுட்ப பல்கலைக்கழகத்தின் (UiTM) *(Universiti Teknologi MARA)* புஞ்சாக் ஆலாம் வளாகம் உள்ளது. 4.39 கிமீ² பரப்பளவைக் கொண்ட இந்தப் பல்கலைக்கழகம் 2009-ஆம் ஆண்டில் தொடங்கப்பட்டது.  

இந்தப் பல்கலைக்கழகத்தில் 40,000 மாணவர்கள் மற்றும் ஊழியர்கள் உள்ளனர். மேலும், இந்தப் பல்கலைக்கழகத்திற்கு மலேசியா முழுவதும் மேலும் 34 வளாகங்கள் உள்ளன. இதன் அருகில், மாரா தொழில்நுட்ப பல்கலைக்கழக மருத்துவமனையும் *(UiTM University Hospital)* உள்ளது.
# கைலாசு சந்திர மீனா



**கைலாசு சந்திர மீனா** *(Kailash Chandra Meena)* இராசத்தானைச் சேர்ந்த ஒரு இந்திய அரசியல்வாதி ஆவார். இந்திய தேசிய காங்கிரசு கட்சியின் வேட்பாளரான இவர், 2023 இல் நடைபெற்ற இராசத்தான் சட்டமன்றத் தேர்தலில் கர்கீ சட்டமன்றத் தொகுதியில் போட்டியிட்டு வென்றார். இத்தொகுதியானது பான்ஸ்வாரா மாவட்டத்தில் அமைந்துள்ளது.  

## அரசியல்
2023 இல் நடைபெற்ற இராசத்தான் சட்டமன்றத் தேர்தலில் கர்கீ சட்டமன்றத் தொகுதியில் பாரதிய ஜனதா கட்சியின் வேட்பாளராக போட்டியிட்ட கைலாசு 87392 வாக்குகளைப் பெற்று, தனது நெருங்கிய போட்டியாளரான இந்திய தேசிய காங்கிரசு கட்சி வேட்பாளர் சங்கர்லால் விட 15107 வாக்குகள் அதிகம் பெற்று வெற்றிபெற்றார்.  

## தேர்தல் முடிவுகள்
### 2023
# இராகுல் திவாரி



**இராகுல் திவாரி** (*Rahul Tiwari*-பிறப்பு 1974) பீகாரைச் சேர்ந்த இந்திய அரசியல்வாதி ஆவார். இவர் போஜ்பூர் மாவட்டத்தில் உள்ள சாக்பூர் சட்டமன்றத் தொகுதியின் சட்டமன்ற உறுப்பினர் ஆவார். திவாரி 2020ஆம் ஆண்டு நடைபெற்ற பீகார் சட்டப்பேரவைத் தேர்தலில் இராச்டிரிய ஜனதா தளம் கட்சியின் சார்பில் போட்டியிட்டு வெற்றி பெற்றார்.  

## ஆரம்பகால வாழ்க்கை மற்றும் கல்வி
திவாரி பீகாரின் போஜ்பூர் மாவட்டத்தில் உள்ள சாக்பூர் பகுதியைச் சேர்ந்தவர். இவர் சிவானந்த் திவாரியின் மகனும், இராமாநந்த் திவாரியின் பேரனும் ஆவார். 1992ஆம் ஆண்டில் பாட்னாவின் வணிகக் கல்லூரியில் இடைநிலைப் படிப்பை முடித்தார்.  

## அரசியல் வாழ்க்கை
திவாரி 2020ஆம் ஆண்டு நடைபெற்ற பீகார் சட்டமன்றத் தேர்தலில் இராச்டிரிய ஜனதா தளத்தை பிரதிநிதித்துவப்படுத்தும் வகையில் சாக்பூர் சட்டமன்றத் தொகுதியில் போட்டியிட்டு வெற்றி பெற்றார். இவர் 64,393 வாக்குகளைப் பெற்று தனது நெருங்கிய போட்டியாளரான சுயேச்சை வேட்பாளரான சோபா தேவியை 22,883 வாக்குகள் வித்தியாசத்தில் தோற்கடித்தார். முன்னதாக 2015ஆம் ஆண்டு பீகார் சட்டப்பேரவைத் தேர்தலில் இதே தொகுதியிலிருந்து முதல் முறையாக சட்டமன்ற உறுப்பினர் ஆனார். 2015ஆம் ஆண்டில், இவர் 69,315 வாக்குகளைப் பெற்று, தனது நெருங்கிய போட்டியாளரான பாரதிய ஜனதா கட்சியின் விசுவேசுவர் ஓஜாவை 14,570 வாக்குகள் வித்தியாசத்தில் தோற்கடித்தார்.
# அபா தவேசர்



**அபா தவேசர்** (**Abha Dawesar:** பிறப்பு: 1 சனவரி, 1974) இந்தியாவில் பிறந்த ஆங்கில புதின எழுத்தாளர் ஆவார். இவரது புதினங்களில் குறிப்பிடத்தக்கவை: *பேபிஜி*, பேமிலி வேல்யூஸ், தட் சம்மர் இன் பாரிஸ், மினிப்ளேனர். 2005ஆம் ஆண்டு புதினமான *பேபிஜி,* நேர்பாலீர்ப்பு பெண் புனைகதைக்கான லாம்டா இலக்கிய விருதையும் இசுடோன்வால் புத்தக விருதையும் வென்றது.  

## வாழ்க்கை வரலாறு
அபா தவேசர் புதுதில்லியில் பிறந்தார்.  

தாவேசர் ஹார்வர்டில் மாணவராக இருந்ததிலிருந்தே புகைப்படம் எடுத்தல், காட்சி, காணொளிக் கலை ஆகியவற்றில் செலவிட்டு வருகிறார். இவரது படைப்புகள் அமெரிக்காவிலும் வெளிநாடுகளிலும் உள்ள பல்வேறு காட்சியகங்கள், அருங்காட்சியகங்களில் காட்சிக்கு வைக்கப்பட்டுள்ளன.  

2010ஆம் ஆண்டில், ரோட்ரிகோ பெர்னார்டோ இயக்கிய லவ் அண்ட் தி சிட்டிஸ் திரைப்படத்திற்கான திரைக்கதையின் ஒரு பகுதியை அபா எழுதினார்.  

2013 முதல், எண்ணிம தொழில்நுட்பத்தைச் சார்ந்துள்ளப் பிரச்சினைகள், சமூக நடத்தை, அனுபவத்தில் அதன் விளைவுகள் குறித்து தவேசர் பேசி வருகிறார்.  

## விருதுகள்
- பிக்சன் ஃபெலோ, நியூயார்க் கலை அறக்கட்டளை (2000)

## நூலியல்
### புதினங்கள்.

- *மினிப்ளேனர்* (2000) (இந்தியாவில் பெங்குயின் புக்ஸ் மூலம் தி த்ரீ ஆஃப் அஸ் என்ற தலைப்பில் வெளியிடப்பட்டது)
- *பேபிஜி* (2005) (இசுடோன்வால் புத்தக விருது & இலாம்ப்டா இலக்கிய விருது.) (2006)
- *தட் சம்மர் இன் பாரிஸ்* (2006)
- *ஃபேமிலி வேல்யூஸ்* (2011)
- *சென்சோரியம்* (2012)
- *மாடிசன் ஸ்கொயர் பார்க்* (2016)

### சிறுகதைகள்
- தி குட் கிங் இன் மெனான்: அனில் சிங்,
- வந்தனா (2014)
- பிரேக்கிங் தி பவ்: ஸ்பெகுலேடிவ் ஃபிக்‌ஷன் இன்ஸ்பையர்டு பை ராமாயணா (ஜுபான் புத்தகங்கள். ப. 47. )

## தனிப்பட்ட வாழ்க்கை
அபா தவேசர் நியூயார்க் நகரில் வசித்து வருகிறார்.
# அகார் அலி சாலிக்கு சாலிக்கு



**அகார் அலி சாலிக்கு சாலிக்கு** (*Akar Ali Salih Salih*) என்பவர் ஈராக்கு நாட்டைச் சேர்ந்த ஒரு சதுரங்க விளையாட்டு வீரராவார். 1990ஆம் ஆண்டு மார்ச்சு மாதம் 11ஆம் தேதியன்று இவர் பிறந்தார். 2011 ஆம் ஆண்டு இவருக்கு பிடே அமைப்பின் சதுரங்க மாசுட்டர் பட்டம் வழங்கப்பட்டது.  

## சதுரங்க வாழ்க்கை
பல சதுரங்க ஒலிம்பியாடு போட்டிகளில் அகார் அலி சாலிக்கு சாலிக்கு ஈராக்கு நாட்டைப் பிரதிநிதித்துவப்படுத்தியுள்ளார். 2012 ஆம் ஆண்டில் 4/9 புள்ளிகளுடன் 4 ஆவது பலகையிலும், 2014 ஆம் ஆண்டு சதுரங்க ஒலிம்பியாடு போட்டியில் 3½/11 புள்ளிகளுடன் முதல் பலகையிலும் 2016ஆம் ஆண்டில் நடைபெற்ற 42ஆவது சதுரங்க ஒலிம்பியாடு போட்டியில் 4/9 புள்ளிகளுடன் மூன்றாவது பலகையிலும் விளையாடினார்.  

2021ஆம் ஆண்டு சதுரங்க உலகக் கோப்பைக்குத் தகுதி பெற்றார். அங்கு இவர் முதல் சுற்றில் அலெக்சாண்டர் ஓனிசுக்கிடம் 2-0 என்ற கணக்கில் தோற்கடிக்கப்பட்டார்.
# பா. நீதிபதி



**பா. நீதிபதி** (*Neethipathi P*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் மதுரை மாவட்டம் உசிலம்பட்டி பகுதியினைச் சேர்ந்தவர். முதுகலை படிப்பினை முடித்துள்ள நீதிபதி, அனைத்திந்திய அண்ணா திராவிட முன்னேற்றக் கழகத்தினைச் சார்ந்தவர். இவர், 2016ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் உசிலம்பட்டி சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.  

## தேர்தல் செயல்பாடு
### 2016
# ஜெராம்


**ஜெராம்**, (மலாய்; ஆங்கிலம்: *Jeram*; சீனம்: 急流); என்பது மலேசியா, சிலாங்கூர், கோலா சிலாங்கூர் மாவட்டத்தில் ஒரு நகரம்; மற்றும் ஒரு முக்கிம் ஆகும். இந்த நகரம் காப்பார், கோலா சிலாங்கூர் ஆகிய இரு நகரங்களுக்கு இடையில் மலேசிய கூட்டரசு சாலை 5 பகுதியில் உள்ளது.  

அழகிய கடற்கரைகள், கிராமப்புற இயற்கைத் தன்மைக்கும்; மற்றும் சதுப்பு நிலக் காடுகள் போன்ற இயற்கையான ஈர்ப்புகளுக்கும் பெயர் பெற்ற இந்த நகரத்தின் பரப்பளவு 124.5 சதுர கீ.மீ. 2020-ஆம் ஆண்டின் மக்கள்தொகை கணக்கெடுப்பின்படி இந்த நகரத்தின் மக்கள்தொகை 39,240 ஆகும்.  

## அமைவு
இந்த கடற்கரையோர நகரம், அதன் அழகிய சதுப்புநிலக் கடற்கரைகள் மற்றும் உள்ளூர் கடல் உணவுக் கடைகளுக்குப் பிரபலமானது. மாலை நேர சுற்றுலா; மற்றும் கடலோர நடைப் பயணங்களுக்கு உள்ளூர்வாசிகள் இடையே மிகவும் பிடித்த இடமாகவும் திகழ்கிறது.  

ஜெராம் அதன் மலிவு விலை கடல் உணவு உணவகங்களுக்குப் பெயர் பெற்றது. வறுக்கப்பட்ட மீன்; மற்றும் உள்ளூர் சிறப்பு உணவுகள் போன்றவை; இந்த நகரத்திற்கு அருகிலுள்ள இடங்களின் சுற்றுலா பயணிகளை வெகுவாக ஈர்க்கின்றன.
# விக்கிப்பீடியா:தானியங்கி வாயிலான மேம்பாட்டுப் பணிகள்/2025

தானியங்கி வாயிலாக 2025 ஆம் ஆண்டில் செய்யப்படும் மேம்பாட்டுப் பணிகள் இங்கு ஆவணப்படுத்தப்படுகின்றன.  

தானியங்கி மூலமாக துப்புரவு அல்லது மேம்படுத்துதல் பணிகளைச் செய்வதற்கான பரிந்துரைகளை பயனர்கள் உரையாடல் பக்கத்தில் இடலாம்.  

## செயல்பாடுகள்
- இந்த உரையாடலின் அடிப்படையில்... 20,100 கட்டுரைகளில் வாழும் நபர்கள் எனும் பகுப்பு நீக்கப்பட்டு இந்த உரையாடலின் அடிப்படையில்... 400 கட்டுரைகளில் தமிழ்நாட்டின் தாவரவளம் எனும் பகுப்பு நீக்கப்பட்டு இந்த உரையாடலின் அடிப்படையில்... ஏறத்தாழ 150 கட்டுரைகளில் தமிழ்நாட்டு பொறியியல் கல்லூரிகள் எனும் பகுப்பு நீக்கப்பட்டு, :
- [[:
# ஆயிஷா சவுத்ரி



**ஆயிசா சவுத்ரி** (*Aisha Chaudhary*) (27 மார்ச்சு 1996 24 சனவரி 2015) ஒரு இந்திய எழுத்தாளரும் ஊக்கமூட்டும் பேச்சாளரும் ஆவார். *மை லிட்டில் எபிபேனியெசு* (*My Little Epiphanies)* என்ற நூலை எழுதியவர் ஆவார். இந்த நூல் இவர் இறப்பதற்கு முந்தைய நாள் வெளியிடப்பட்டது. 2019 ஆம் ஆண்டில் *தி ஸ்கை இஸ் பிங்க்* (*The Sky is Pink)* என்ற இந்தி மொழித் திரைப்படமானது இவரது வாழ்க்கையை மையப்படுத்தி எடுக்கப்பட்ட திரைப்படமாகும்.  

## தொடக்க கால வாழ்க்கை
சவுத்ரி நிரென் சவுத்ரியின் மகள் ஆவார், பின்னர் இவர் *யம்! பிராண்ட்ஸ்* மற்றும் *பனேரா பிரெட்* ஆகியவற்றின் தெற்காசிய நடவடிக்கைகளின் தலைவரானார். இவரது தாயார் அதிதி ஒரு மனநலம் சார்ந்த பணியாளர் ஆவார். இவருக்கு இஷான் சவுத்ரி என்ற மூத்த சகோதரரும், தன்யா சவுத்ரி என்று ஒரு மூத்த சகோதரியும் இருந்தனர். சவுத்ரி கடுமையான ஒருங்கிணைந்த நோயெதிர்ப்பு குறைபாட்டுடன் (Severe combined immunodeficiency) பிறந்தார். இவருக்கு ஆறு மாத வயதாக இருந்தபோது, எலும்பு மஜ்ஜை மாற்று அறுவை சிகிச்சைக்கு உட்படுத்தப்பட வேண்டியிருந்தது. 2009 ஆம் ஆண்டில், நுரையீரல் ஃபைப்ரோஸிஸ் என்ற கடுமையான நோய் இவரை பாதித்தது. இது நுரையீரலின் மீளமுடியாத வடுக்களை ஏற்படுத்தும் ஒரு வகை நிலை. எலும்பு மஜ்ஜை மாற்று அறுவை சிகிச்சைக்காக எடுத்த வேதிச்சிகிச்சையின் பக்க விளைவின் காரணமாக இந்த நிலை இவருக்கு ஏற்பட்டது.  

## தொழில் வாழ்க்கை
13 ஏப்ரல் 2015 அன்று புதுதில்லியில் *மை லிட்டில் எபிஃபேனீஸை* வெளியிட்டார். சல்மா அன்சாரி மற்றும் முன்னாள் கல்வித் துறை அமைச்சர் இசுமிருதி இரானி ஆகியோரும் உடனிருந்தனர்.]]  
சவுத்ரி தனது 15 வயது முதல் தான் இறக்கும் வரை ஊக்கமளிக்கும் உரைகளை நிகழ்த்தினார். இவர் ஒரு ஐஎன்கே ஃபெலோவாக பெயரிடப்பட்டார் மற்றும் 2011 மற்றும் 2013 ஐஎன்கே மாநாடுகளில் பேசினார். சவுத்ரி 2013 இல் டெட் மாநாட்டில் பேச்சாளராகவும் இருந்தார்.  

தான் இறப்பதற்கு ஒரு நாள் முன்பு வெளியிடப்பட்ட ஒரு புத்தகத்தை எழுதியவர் ஆவார்.  

## பிற ஊடகங்களில் பிரதிநிதித்துவம்
சோனாலி போஸ் இவரது வாழ்க்கையை அடிப்படையாகக் கொண்டு *தி ஸ்கை இஸ் பிங்க்* என்ற திரைப்படத்தை இயக்கினார். இத்திரைப்படத்தில் பிரியங்கா சோப்ரா, நிரென் சவுத்ரியாக பர்கான் அக்தர், ஆயிஷா சவுத்ரியாக சாய்ரா வாசிம் இஷான் சவுத்ரிகளாக ரோஹித் சுரேஷ் சரஃப் ஆகியோர் நடித்துள்ளனர், இத்திரைப்படம் 11 அக்டோபர் 2019 அன்று திரையரங்குகளில் வெளியிடப்பட்டது.  

நெட்ஃபிக்ஸ் இல் வெளியான *பிளாக் சன்ஷைன் பேபி* என்ற ஆவணப்படம் இவரது வாழ்க்கையைப் பற்றியது.  

## படைப்பு

- *மை லிட்டில் எபிஃபேனிஸ்* (2015), வாழ்க்கையைப் பற்றிய இவரது எண்ணங்களை உள்ளடக்கியதும் வாழ்க்கையில் இதுபோன்ற கஷ்டங்களைச் சந்திக்க மற்றவர்களுக்கு உதவக்கூடியதுமான இவரது பயணத்தைப் பற்றி மக்கள் தெரிந்து கொள்ள வேண்டும் என்று விரும்பியது.
# இரா. மா. சின்னத்தம்பி



**இரா. மா. சின்னத்தம்பி** (*R. M. Chinnathambi*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் சேலம் மாவட்டம் ஆத்தூர் வட்டம் இராமநாயக்கன்பாளையம் கிராமத்தினைச் சேர்ந்தவர். பத்தாம் வகுப்பு வரை கல்வி பயின்றுள்ள சின்னத்தம்பி அனைத்திந்திய அண்ணா திராவிட முன்னேற்றக் கழகத்தினைச் சார்ந்தவர். இவர், 2016ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் ஆத்தூர் - சேலம் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.  

## தேர்தல் செயல்பாடு
### 2016
# போமோ கிகிகா



**போமோ கிகிகா** (*Bomo Kigigha*) என்பவர் நைசீரிய நாட்டைச் சேர்ந்த ஒரு சதுரங்க வீரராவார். 1982 ஆம் ஆண்டு செப்டம்பர் மாதம் 26 ஆம் தேதியன்று இவர் பிறந்தார். போமோ லவுத் கிகிகா என்ற பெயராலும் அறியப்படுகிறார். பிடே அமைப்பின் பிடே சதுரங்க மாசுட்டர் பட்டம் பெற்றுள்ளார். நான்கு முறை நைசீரிய நாட்டின் சதுரங்க வெற்றியாளராக இருந்துள்ளார். 2023 ஆம் ஆண்டு நவம்பர் மாத நிலவரப்படி, 2251 பிடே புள்ளிகள் பெற்றுள்ள நைசீரியாவின் நான்காவது அதிக பிடே மதிப்பீடு பெற்ற வீரர் என்ற பெருமைக்கு உரியவராக உள்ளார். அன்வுலி டேனியல், அடேபாயோ அடேக்போயேகா இயோயல் மற்றும் பலோகுன் ஒலுவாஃபெமி டேனியல் ஆகியோர் இவரை விட அதிகப் புள்ளிகள் பெற்றுள்ள நைசீரிய சதுரங்க வீரர்களாவர்.  

## இளமைப்பருவம்
சர் மற்றும் லேடி லவுத் கிகிகாவின் எட்டு குழந்தைகளில் போமோ கிகிகா மூன்றாவது குழந்தையாவார். நைசீரியாவின் ரிவர்சு மாநிலத்தின் போர்ட் ஆர்கோர்ட்டில் வளரும்போது உத்வேகம் பெற்ற இமினோ கிகிகாவின் தம்பியாக அறியப்படுகிறார்.  

## சதுரங்க வாழ்க்கை
2008 ஆம் ஆண்டில் செர்மனியின் டிரெசுடனில் அறிமுகமான பிறகு, போமோ கிகிகா மேலும் ஐந்து முறை பிடே சதுரங்கப் போட்டிகளில் பங்கேற்றுள்ளார். 2012 ஆம் ஆண்டு துருக்கியின் இசுதான்புல் (நைசீரியா அணி ஈ பிரிவில் வென்றதன் மூலம் சிறப்பைப் பெற்றது). 2014 ஆம் ஆண்டு நார்வேயின் டிராம்சோ, 2016 ஆம் ஆண்டு அசர்பைசானின் பாகு, 2018 ஆம் ஆண்டு சியார்சியாவின் படுமி, மற்றும் 2022 ஆம் ஆண்டு முறை முறையே இந்தியாவின் சென்னை ஆகியவை இவர் பங்கேற்ற போட்டிகளாகும்.